b'\n_START_ARTICLE_\nAlfonsas Kaikaris\n_START_PARAGRAPH_\nAlfonsas Kaikaris (1922 m. lapkri\xc4\x8dio 30 d. \xc5\xbdagar\xc4\x97 \xe2\x80\x93 1997 m. gruod\xc5\xbeio 19 d. Kaunas) \xe2\x80\x93 Lietuvos provizorius, farmacijos istorikas, muziejininkas.\n_START_SECTION_\nBiografija\n_START_PARAGRAPH_\n1947 m. baig\xc4\x97 Kauno universitet\xc4\x85. 1947\xe2\x80\x931997 m. d\xc4\x97st\xc4\x97 Kauno universitete, nuo 1950 m. Kauno medicinos institute (nuo 1998 m. Kauno medicinos universitetas), nuo 1978 m. docentas. 1957\xe2\x80\x931963 m. Farmacijos ir stomatologijos fakulteto prodekanas. 1964\xe2\x80\x931987 m. Lietuvos farmacinink\xc5\xb3 mokslin\xc4\x97s draugijos narys, farmacijos istorijos sekcijos vadovas._NEWLINE_1957 m. prad\xc4\x97jo rinkti Lietuvos farmacijos istorijos artefaktus, 1975 m. Kauno medicinos institute \xc4\xafk\xc5\xabr\xc4\x97 Lietuvos farmacijos muziej\xc5\xb3 (nuo 1985 m. Lietuvos medicinos ir farmacijos istorijos muziejus, jo sud\xc4\x97tin\xc4\x97 dalis). Surinko apie 10 000 muziejini\xc5\xb3 vertybi\xc5\xb3. Paskelb\xc4\x97 apie 70 mokslini\xc5\xb3 straipsni\xc5\xb3 apie valerijono r\xc5\xab\xc5\xa1i\xc5\xb3 biologin\xc4\x99 vert\xc4\x99, j\xc5\xb3 standartizacij\xc4\x85, fiziologines savybes, apie farmacijos specialist\xc5\xb3 rengim\xc4\x85, j\xc5\xb3 darbo organizavim\xc4\x85, taip pat Lietuvos farmacijos istorijos klausimais. 67 mokslini\xc5\xb3 bei keli\xc5\xb3 de\xc5\xa1im\xc4\x8di\xc5\xb3 populiari\xc5\xb3 straipsni\xc5\xb3 autorius, savo tyrin\xc4\x97jimo rezultatus paskelb\xc4\x99s \xc4\xafvairiose konferencijose. 1988 m. Latvijos medicinos istorijos muziejus A. Kaikar\xc4\xaf apdovanojo Paulio Stradinio vardo premija. Palaidotas Panemun\xc4\x97s kapin\xc4\x97se.'